**Ministru kabineta rīkojuma projekta**

**„Par valsts meža zemes Sēmes pagastā, Tukuma novadā, privatizāciju” sākotnējās ietekmes novērtējuma ziņojums**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – Privatizācijas likums) 8.panta pirmās daļas 16.punktā noteikts, ka valsts akciju sabiedrība „Privatizācijas aģentūra” (turpmāk – Privatizācijas aģentūra) veic zemesgabalu privatizāciju un citas ar to saistītas darbības.Atbilstoši Privatizācijas likuma 65.panta pirmajai daļai apbūvēta zemesgabala privatizāciju var ierosināt uz zemesgabala esošā īpašuma objekta īpašnieks.Saskaņā ar Privatizācijas likuma 64.panta pirmo daļu tiesības uz privatizējama apbūvēta zemesgabala pirmpirkumu ir uz šā zemesgabala esošā īpašuma objekta īpašniekam.Atbilstoši Meža likuma 44.panta ceturtās daļas 3.punkta „a” apakšpunktā noteiktajam zemesgrāmatā ierakstītas valsts meža zemes atsavināšanu vai privatizāciju lauku apvidos var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,50 hektāru platībā.Ņemot vērā, ka Privatizācijas likuma 9.panta piektajā daļā noteikts, ka valsts īpašuma privatizāciju pārrauga ekonomikas ministrs, Ekonomikas ministrija atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 11.punkta prasībām nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.Pamatojoties uz Administratīvā procesa likuma 51.pantu un 56.panta pirmo daļu, ar saņemtā privatizācijas ierosinājuma reģistrācijas brīdi ir ierosināta administratīvā lieta un to izskata iestāde atbilstoši savai kompetencei.Līdz ar to Privatizācijas aģentūrai un Ekonomikas ministrijai savas kompetences ietvaros ir pienākums nodrošināt Ministru kabineta rīkojuma projekta par meža zemes privatizāciju, kas izstrādāts, pamatojoties uz privatizācijas ierosinājumu, iesniegšanu Ministru kabinetam izlemšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Valsts zemesgabals „Kaives mehāniskās darbnīcas” Sēmes pagastā, Tukuma novadā****1. Valsts zemesgabalu sastāvs:**Nekustamais īpašums (nekustamā īpašuma kadastra numurs 9078 005 0006) sastāv no zemes vienības (zemes vienības kadastra apzīmējums 9078 005 0125) 2,13 ha un zemes vienības (zemes vienības kadastra apzīmējums 9078 005 0183) 0,42 ha (turpmāk arī – Valsts zemesgabali).**2. Valsts zemesgabalu adrese:**Nekustamā īpašuma valsts kadastra informācijas sistēmā nav norādīta Valsts zemesgabalu adrese.**3. Īpašuma tiesības:**Valsts zemesgabali 2009.gada 30.novembrī ierakstīti Sēmes pagasta zemesgrāmatas nodalījumā Nr.1000 0046 8871 uz Latvijas valsts vārda Zemkopības ministrijas personā.Nekustamā īpašuma valsts kadastra informācijas sistēmā reģistrētais Valsts zemesgabalu lietošanas mērķis: 1003 –lauksaimnieciska rakstura uzņēmumu apbūve.**4. Valdītājs:**Ar Ministru kabineta 1998.gada 21.oktobra rīkojumu Nr.507 „Par zemesgabalu nodošanu privatizācijai” (pielikuma 2.7.apakšpunkts) Valsts zemesgabali nodoti privatizācijai, jo uz tiem atrodas ēku (būvju) nekustamais īpašums „Kaives mehāniskās darbnīcas” (nekustamā īpašuma kadastra Nr.9078 505 0002), Sēmes pagastā, Tukuma novadā turpmāk – Būvju nekustamais īpašums), kas sākotnēji bija Valsts Tukuma mežrūpniecības saimniecības mantas sastāvā. Valsts Tukuma mežrūpniecības saimniecība nodota privatizācijai ar Ministru kabineta 1994.gada 23.augusta rīkojumu Nr.396 „Par valsts īpašuma objektu nodošanu privatizācijai” (1.18.apakšpunkts).**5. Ēkas (būves), kas atrodas uz privatizējamiem Valsts zemesgabaliem:**Uz Valsts zemesgabaliem atrodas šādas Būvju nekustamā īpašuma sastāvā ietilpstošas ēkas (būves):uz zemes vienības (zemes vienības kadastra apzīmējums (9078 005 0125): 1) remontu mehāniskās darbnīcas (kadastra apzīmējums 9078 005 0125 001), 2) inventāra noliktava (kadastra apzīmējums 9078 005 0125 002), 3) autotransporta nojume (kadastra apzīmējums 9078 005 0125 003), 4) inventāra noliktava (kadastra apzīmējums 9078 005 0125 004), 5) inventāra noliktava (kadastra apzīmējums 9078 005 0125 005), 6) noliktava – galdniecības cehs (kadastra apzīmējums 9078 005 0125 006), 7) inventāra noliktava (kadastra apzīmējums 9078 005 0125 007), 8) ugunsdzēšanas depo (kadastra apzīmējums 9078 005 0125 008), 9) inventāra noliktava (kadastra apzīmējums 9078 005 0125 009);– uz zemes vienības (zemes vienības kadastra apzīmējums (9078 005 0183): 1) artēziskā aka (kadastra apzīmējums 9078 005 0124 001).Īpašuma tiesības uz Būvju nekustamo īpašumu Sēmes pagasta zemesgrāmatas nodalījumā Nr.1000 0026 7486 nostiprinātas 2006.gada 10.oktobrī un 2007.gada 13.martā sabiedrībai ar ierobežotu atbildību „Serviss Betta” (vienotais reģistrācijas Nr.40003272074, turpmāk - Sabiedrība).**6. Privatizācijas ierosinājums:**Valsts zemesgabalu pirmpirkuma tiesīgās personas – Sabiedrības – Valsts zemesgabalu privatizācijas ierosinājumi saņemti un reģistrēti Privatizācijas aģentūrā privatizācijas ierosinājumu reģistrā:– par zemes vienību (zemes vienības kadastra apzīmējums 9078 005 0125) – 2006.gada 16.augustā ar Nr.2.665;– par zemes vienību (zemes vienības kadastra apzīmējums 9078 005 0183), kas atdalīta no zemes vienības (zemes vienības kadastra apzīmējums 9078 005 0124) – 2006.gada 25.augustā ar Nr.2.915.Sabiedrība atbilst likuma „Par zemes privatizāciju lauku apvidos” 28.panta pirmās daļas 3.punkta „a” apakšpunktā noteiktajam subjektu lokam, kas zemi var iegūt īpašumā saskaņā ar [Civillikumu](http://likumi.lv/doc.php?id=225418) un citiem likumiem.**7. Noma:**Valsts zemesgabali nav iznomāti.**8.Informācija par privatizējamos Valsts zemesgabalos ietilpstošo valsts meža zemi:**Atbilstoši Zemkopības ministrijas 2007.gada 14.maija vēstulei Nr.8-5/2528 Valsts zemesgabali uzskatāmi par valsts meža zemi saskaņā ar Meža likuma 44.panta pirmo daļu, kurā noteikts, ka valsts meža zeme ir Zemkopības ministrijas Meža departamenta zeme pēc stāvokļa 1940.gada 21.jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām. Ņemot vērā minēto, par valsts meža zemi ir uzskatāmas abas Valsts Zemesgabalā ietilpstošās zemes vienības.Meža likuma 4.panta otrajā daļā noteikts, ka valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic akciju sabiedrība „Latvijas valsts meži”, kas nodibināta valsts meža īpašuma pārvaldīšanai un apsaimniekošanai.Atbilstoši Zemkopības ministrijas 2013.gada 10.decembra vēstulē Nr.8.7-6/4102/2013 sniegtajai informācijai, Zemesgabals akciju sabiedrībai „Latvijas valsts meži” Meža likumā noteikto pārvaldīšanas un mežsaimniecisko darbību nodrošināšanai nav izmantojams.Sabiedrībai piederošais Būvju nekustamais īpašums atrodas uz abām Valsts zemesgabala sastāvā esošajām zemes vienībām – gan uz zemes vienības (zemes vienības kadastra apzīmējums 9078 005 0125) ar kopējo platību 2,13 ha, gan uz zemes vienības (zemes vienības kadastra apzīmējums 9078 005 0183) ar kopējo platību 0,42 ha.Saskaņā ar Meža likuma 44.panta ceturtās daļas 3.punkta „a” apakšpunktā noteikto zemesgrāmatā ierakstītas valsts meža zemes atsavināšanu vai privatizāciju lauku apvidos var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,50 hektāru platībā.Atbilstoši Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 1.panta piektajai daļai zemes reformas likumos lietotie termini „zeme” un „zemesgabals” atbilst Nekustamā īpašuma valsts kadastra likumā lietotajam terminam „zemes vienība”.Saskaņā ar Nekustamā īpašuma valsts kadastra informācijas sistēmas ziņām un zemes vienību situācijas plānu zemes lietošanas veidu eksplikācijām ne uz vienas no Valsts zemesgabala sastāvā esošajām zemes vienībām mežs neatrodas un:1. zemes vienībai ar kadastra apzīmējumu 9078 005 0125 noteikti šādi zemes lietošanas veidi:
* zem ēkām un pagalmiem – 1,64 ha;
* zem ceļiem – 0,02 ha;
* pārējās zemes – 0,47 ha;
1. zemes vienībai ar kadastra apzīmējumu 9078 005 0183 noteikti šādi zemes lietošanas veidi:
* lauksaimniecībā izmantojamā zeme – 0,29 ha;
* zem ēkām un pagalmiem – 0,13 ha.

Valsts zemesgabala sastāvā esošās zemes vienības izveidotas atbilstoši vietējās pašvaldības teritorijas plānojumam, ņemot vērā to dabiskās īpašības un saimniecisko izmantošanu - lauksaimnieciska rakstura uzņēmumu apbūves uzturēšanu un apsaimniekošanu.Saskaņā ar Meža likuma 44.panta ceturtās daļas 3.punkta „a” apakšpunktu ar ikreizēju Ministru kabineta rīkojumu var atļaut Sabiedrībai, privatizējot Valsts zemesgabalu sastāvā ietilpstošās zemes vienības:- privatizēt zemes vienībā (zemes vienības kadastra apzīmējums 9078 005 0125) ar kopējo platību 2,13 ha ietilpstošo valsts meža zemi, t.sk. zemi 1,64 ha platībā, ko aizņem ēkas (būves) un pagalms, un zemi 0,49 ha platībā, kas nepieciešama ēku (būvju) uzturēšanai;- privatizēt zemes vienībā (zemes vienības kadastra apzīmējums 9078 005 0183) ar kopējo platību 0,42 ha ietilpstošo valsts meža zemi, t.sk. zemi 0,13 ha platībā, ko aizņem ēkas (būves) un pagalms, un zemi 0,29 ha platībā, kas nepieciešama ēku (būvju) uzturēšanai.Pēc tam, kad Ministru kabinets izdos rīkojumu „Par valsts meža zemes Sēmes pagastā, Tukuma novadā, privatizāciju”, Privatizācijas aģentūra, atbilstoši likuma „Par valsts un pašvaldību īpašuma objektu privatizāciju” 67.panta pirmajai daļai, veiks nepieciešamās darbības, lai pārņemtu valsts īpašuma objektu savā valdījumā no Zemkopības ministrijas. |
| 3. | Projekta izstrādē iesaistītās institūcijas | Privatizācijas aģentūra. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu par zemesgrāmatā ierakstītas valsts meža zemes atsavināšanu vai privatizāciju lauku apvidos, pamatojoties uz Meža likuma 44.panta ceturtās daļas 3.punkta „a” apakšpunktu. Šis jautājums neparedz ieviest izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

**Anotācijas III, IV, V un VI sadaļa – projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 11. | Projekta izpildē iesaistītās institūcijas | Ministru kabineta rīkojuma projekta izpildi nodrošinās Privatizācijas aģentūra. |
| 22. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 33. | Cita informācija | Nav. |

|  |  |
| --- | --- |
| **Ekonomikas ministrs** | **V.Dombrovskis** |
| **Vīza: valsts sekretārs** | **M.Lazdovskis** |

02.10.2014. 14:04

1413

Drāke

67013162, Martins.Drake@em.gov.lv